Diskussion:Lagtingsvalget 2015

message: Vi mangler meningsmålinger til denne artikel. Der har sandsynligvis været lavet flere end de indsatte--Batmacumba (diskussion) 23. jul 2015, 16:42 (CEST)
thread_title:  Meningsmålinger 

message: Hvad er LGTB i en færøsk sammenhæng? Jeg ved, hvad det står for på engelsk, men det virker ud fra teksten, som om det er en organisation.--Batmacumba (diskussion) 23. aug 2015, 13:08 (CEST)
replies: text: "LGBT Føroyar" er en organisation eller forening (jeg er i tvivl om det er det ene eller andet), lige som LGBT Danmark, der arbejder for lige rettigheder for lesbiske, bøsser, biseksuelle og transseksuelle personer. I flere år ønskede de at få disse nævnt i §266 b, og det lykkedes til sidst under stor debat, det blev vedtaget mens lagtinget havde en mindretalsregering, hvilket sker meget sjældent. Det er mig, der har valgt et forkert ord og har kaldt LGBT for en organisation, så skulle der i stå forening i stedet for organisation (dog er jeg i tvivl om det er en organisation eller forening, på wiki-siden om LGBT Danmark står der, at det "er en interesseorganisation". Jeg har omformuleret det, så Sea Shepherd og LGBT nævnes engang til, i stedet for at nævne om de er organisationer eller foreninger. Partiet Miðflokkurin siger, at deres primære formål i færøsk politik er at værne om de etiske sager, deriblandt at forhindre at homoseksuelle får lov til at indgå registreret partnerskab. Partiet er imod fri abort (Færøerne har ikke fri abort), og imod at alkohol sælges i almindelige dagligvare handler (det sælges i dag i det offentliges monopolhandel Rúsan). Alle andre sager, som f.eks. rigsfællesskaben, fiskerierhvervet, højre-venstre politik osv. er sekundære sager, har Miðflokkurins formand sagt flere gange under valgkampen. Vh. --EileenSanda (diskussion) 23. aug 2015, 18:34 (CEST)
replies: text: :På LGBT Føroyar's Facebook side står der, at de er en bevægelse (færøsk: rørsla). De har valgt "Felagsskapur", som betyder "Organisation" til deres type af side. I en udsendelse i denne uge sagde en af kommentatorerne, som skulle bedømme om, hvordan Miðflokkurin havde klaret sig i en udsendelse dagen før, at Miðflokkurin efter hans mening mere var en bevælgelse end et politisk parti. Til enkelte spørgsmål havde formanden svaret med henvisning til Gud eller Bibelen og bønner. --EileenSanda (diskussion) 23. aug 2015, 18:45 (CEST)
replies: text: ::Forening og interesseorganisation er næsten synonymer på dansk, idet interesseorganisationer som regel er organiseret som foreninger. Så begge dele kan bruges her. Jeg er med på, at MF ikke prioriterer spm. som rigsfællesskabet, men norsk wiki har dem som "separatister", og det ville også være mest logisk, når man ser på partiets historiske rødder. Er du sikker på, at MF ikke rent principielt er tilhængere af selvstændighed? (norsk Wiki plejer at have tjek på de færøske partiers ideologi).
replies: text: :::Jeg troede også før, at Miðflokkurin var et separatistisk parti. Årsagen til at jeg har ændret mening, er udtalelser fra partiets formand, som gang på gang under valgkampen har sagt, at for Miðflokkurin gælder først og fremst de etiske sager, som de betragter som de primære sager. Forholdet til Danmark, højre-venstre politik osv. er sekundere sager. Jeg tror, at en af årsagerne til, at partiet før er blevet set som separatistisk måske skyldes, at Karsten Hansen kom fra Tjóðveldi direkte over i Miðflokkurin. Han forlod Tjóðveldi pga. §266 b så vidt jeg kan huske. Han ændrer selvfølgelig ikke mening om hvorvidt han ønsker at Færøerne skal blive et selvstændigt land, bare fordi han har skiftet parti, eller hvad? Jenis av Rana lyder mere som en der ville høre til Javnaðarflokkurin (eller måske Sambandsflokkurin), hvis det nu ikke lige var at religionen betyder mere for ham end højre-venste politik og selvstændighedspolitik kontra unionspolitik.
replies: text: ::::Efter valget var der en artikel om, at både Jørgen Niclasen og Jenis av Rani havde opfordret Hoydal til en "Selvstyrekoalition" under første runde af regeringsforhandlingerne - jeg skal se, om jeg kan finde den. Det var dog kun Niclasen, der rent faktisk endte med at pege på Hoydal som forhandlingsleder. Der er meget taktik i, hvad man siger i en valgkamp, så det vil jeg ikke tillægge afgørende vægt. Kristiligi Fólkaflokkurin, som de jo brød ud af, var klart på løsrivelsessiden, og det tog de med over i det nye parti. Så hvis de har opgivet det, er der sket et skift undervejs. Der er klart sket en markant nedprioritering, men om det helt er ude som principiel position, er jeg mere usikker på. Men de må jo have et principprogram/grundsyn el. lignende. Det må kunne findes et sted.--Batmacumba (diskussion) 20. sep 2015, 13:07 (CEST)
Jeg har opdateret artiklen angående forslaget om ændringer af ægteskabsloven. Sonja Jógvansdóttir sagde allerede den 15. sep. ved lagtingets første møde (det nyvalgte lagting), at hun samme dag ville lægge forslag om ændring af ægteskabsloven for tinget. Derfor kom det med her i artiklen, da det skete den allerførste dag. Men hun kom dog på andre tanker, da der var flere andre, som gerne ville være med til at lægge forslaget for tinget, og hun blev advaret om, at forslaget ikke ville have særlig gode chancer for at blive vedtaget, hvis hun kørte solo, men det ville have meget større chancer for at blive vedtaget, hvis hun kunne få lagtingsmedlemmer fra flere andre partier som med-forslagsstillere. Forslaget blev lagt for lagtinget den 24. september 2015, og er vistnok nogenlunde samme forslag, som tidligere blev lagt frem af Bjørt Samuelsen, Rigmor Dam og Poul Michelsen under seneste lagting som sad fra 2011 til 2015. Bjørt og Rigmor er også med denne gang, samt Hanna Jensen fra Framsókn (Michelsen er jo minister nu). I en undersøgelse for nylig, som avisen Sosialurin foretog, svarede 16 lagtingsmedlemmer ja til ændinger af ægteskabsloven, 11 var imod og 6 medlemmer (3 fra Javnaðarflokkurin, 3 fra Sambandsflokkurin) nægtede at svare. Der skal jo 17 til for et flertal, så det bliver spændende at se, hvad der sker. Men det jeg ville spørge var, om det er ok, at det kom med her, eller om det hellere skal med i en anden artikel om LGBT Færøerne f.eks. --EileenSanda (diskussion) 26. sep 2015, 10:15 (CEST)
thread_title:  LGTB 

message: Hvordan er Færøernes abortlov? Jeg har altid troet abort måtte være et rigsfællesskabsanliggende, da det jo var straffeloven, der tidligere indeholdt et forbud mod fosterdrab. Ved du, hvordan det rent juridisk kan høre under selvstyret, når retsvæsenet er et rigsanliggende?--Batmacumba (diskussion) 24. aug 2015, 09:16 (CEST)
replies: text: Okay, jeg kan se det simpelthen bare beholdt den gamle lov i 1973 - og at loven i øvrigt omgås systematisk: http://www.dr.dk/arkivP1/Feature/Udsendelser/2013/06/abort-paa-faeroesk.htm --Batmacumba (diskussion) 24. aug 2015, 09:28 (CEST)
replies: text: :Du kan finde loven her "Lov nr. 177 af 23. juni 1956 om foranstaltninger i anledning af svangerskab m.v., som senest ændret ved lov nr. 505 af 12. juni 2009". Ja, det er rigtigt, Færøerne har bibeholdt den danske lov fra 1956, med senere ændringer. Vh. --EileenSanda (diskussion) 24. aug 2015, 10:42 (CEST)
thread_title:  Abort